หนุอายุ27ค่ะ พอลองบีบเต้านมแรงๆอะค่ะแล้วมีน้ำสีขาวขุ่นออกมาอะค่ะเหมือนน้ำนมอะคะมีลักษณะเหนี่ยวๆหน่อยอะคะออกมาบริเวนหัวนมอะคะมีแต่หยดเดวสีเปนสีขาวข้นไม่ปนเลือดอะคะติดที่หัวนมยุอะคะ ไม่มีอาการเจ็บนมค่ะนมไม่มีอะไรผิดปกติค่ะก้อเลยไปหาอะค่ะ คลำแล้วไม่เจอก้อนเนื้ออะไรค่ะตอนนี้รอผลตรวจเลือดกับรอทำแมมโมแกรมอะคะ่ จากอาการข้างต้นที่หนุกล่าวมาหนุมีแนวโน้นที่จะเปนมะเร็งไหมค่ะคุณ
สวัสดีค่ะ อาการมีน้ำสีขาวขุ่นเหมือนน้ำนมไหลจากหัวนม อาจเกิดได้จาก1. เป็นการเปลี่ยนแปลงทางสรีระของร่างกาย ไม่ได้เกิดจากโรค เช่น หลังคลอดบุตร ช่วงเข้าสู่วัยรุ่นหรือเกิดจากการไปบีบเค้น การกระตุ้นนวดคลึงบ่อยๆ2. เกิดจากการใช้ยาบางอย่าง เช่น ยารักษาโรคทางจิตเวชต่างๆ เช่น phenothiazine, haloperidol, reserpine, ยาแก้คลื่นไส้อาเจียน domperidone, การใช้ฮอร์โมน estrogen เสริม, ยาแก้ปวดกลุ่มมอร์ฟีน ยาเสพติดโคเคน กัญชา การใช้สมุนไพรบางชนิด เช่น ลูกซัด (fenugreek seed) โป๊ยกั๊ก (anise)3. เกิดจากเนื้องอกหรือมะเร็งของท่อน้ำนม แต่มักจะเป็นน้ำสีอื่นๆ หรือเป็นน้ำปนเลือดมากกว่าทั้งนี้ หากอายุเพียง 27 ปี โอกาสที่จะเป็นมะเร็งนั้นน้อยมากมาก และมักจะมาด้วยการคลำได้เป็นก้อน หรือมีเลือดไหลจากหัวนม หัวนมบุ๋ม เป็นต้น4. เกิดจากโรคต่างๆ นอกเต้านม เช่น เนื้องอกของต่อมใต้สมอง ไตวาย ภาวะไทรอยด์ฮอร์โมนต่ำ เป็นมะเร็งปอด เป็นต้นในเบื้องต้น ควรงดการบีบ การนวดคลึงเต้านม หากไม่บีบ ไม่นวดคลึงแล้ว ไม่มีน้ำไหลออกมา ก็จะถือว่าปกติดีค่ะ แต่หากยังมีน้ำไหลออกมา หรือคลำได้ก้อนที่เต้านมหรือหัวนม ก็ควรตรวจเพิ่มเติมต่อด้วยการทำอัลตราซาวด์หรือการฉีดสีดูท่อน้ำนม ทั้งนี้ ไม่แนะนำให้ทำแแมมโมแกรม เพราะหากอายุเพียง 27 ปี การได้รับรังสีจากการทำแมมโมแกรม อาจสะสมและมีผลต่อการเกิดเนื้องอกหรือมะเร็งเต้านมในอนาคตได้ อีกทั้งเนื้อเต้านมของคนอายุน้อยนั้นมักมีความหนาแน่นกว่าคนอายุมาก การตรวจด้วยแมมโมแกรม อาจแปลผลได้ยากขึ้นด้วยค่ะ